
11-25/MOC-00016. Erabakia, zeinaren bidez Kultura, Kirol eta Turismo Departamentua premiatzen baita abian jar ditzan LGTBIfobiaren aurkako kanpainak, eta Nafarroako Kirolaren eta Jarduera Fisikoaren Institutuak LGTBIfobiaren aurka egiten dituen kanpainak sar ditzan Nafarroako Kirolaren eta Jarduera Fisikoaren Institutua edo Nafarroako Gobernua federazioekin edo klubekin lankidetzan aritzen den ikusgarritasun handiko kirol lehiaketetan eta ekitaldietan
Kultura, Kirol eta Turismo Batzordeak onetsi du
Legebiltzarreko Erregelamenduko 125. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Kultura, Kirol eta Turismo Batzordeak 2025eko martxoaren 5ean onetsitako erabaki hau, zeinaren bidez Kultura, Kirol eta Turismo Departamentua premiatzen baita abian jar ditzan LGTBIfobiaren aurkako kanpainak, eta Nafarroako Kirolaren eta Jarduera Fisikoaren Institutuak LGTBIfobiaren aurka egiten dituen kanpainak sar ditzan Nafarroako Kirolaren eta Jarduera Fisikoaren Institutua edo Nafarroako Gobernua federazioekin edo klubekin lankidetzan aritzen den ikusgarritasun handiko kirol lehiaketetan eta ekitaldietan. Hona testua:
“Nafarroako Parlamentuak Kultura, Kirol eta Turismo Departamentua premiatzen du:
1. Abian jar ditzan LGTBIfobiaren aurkako kanpainak, eta Nafarroako Kirolaren eta Jarduera Fisikoaren Institutuak LGTBIfobiaren aurka egiten dituen kanpainak sar ditzan Nafarroako Kirolaren eta Jarduera Fisikoaren Institutua edo Nafarroako Gobernua federazioekin edo klubekin lankidetzan aritzen den ikusgarritasun handiko kirol lehiaketetan eta ekitaldietan. 
2. LGTBIfobia kirol-esparrutik errotik desagerrarazteko estrategiak eta LGTBI+ Inklusioko programak taxutu ditzan eta jokabide intoleranteen aitzinean jarduteko protokoloak eguneratu ditzan egiten diren lege-, arau- edo plan-aldaketetan”.
Iruñean, 2025eko martxoaren 5ean
Lehendakaria:  Unai Hualde Iglesias

